लोक साहित्य और मुस्लिम धर्म
· मेहराजबेगम ह. सैय्यद
 
भारतवर्ष बहुभाषिक राष्ट्र है।इसमे बहुधर्मी, बहु वर्गी  एवं विविध संस्कृतियों के लोग रहते हैं। लोक साहित्य एवं लोकसंस्कृति का अध्ययन आधुनिक युग की औधोगिक महानगरीय एवं राष्ट्रीय संस्कृति के विकास के साथ प्रारंभ हुआ है। लोक साहित्य को अंग्रेजी में folklore कहते हैं। इस शब्द का निर्माण विलियम्सटाम्स ने सन 1846 ई. में किया था और फोकलोर के अंतर्गत रीति, प्रथा, विधि-विधान, अंधविश्वास, लोकगाथा तथा लोकोक्ति आदि को स्वीकार किया गया है। आचार्य हजारी प्रसाद द्विवेदी ने लोक साहित्य को परिभाषित करते हुए लिखा है कि-“जो चीजें लोकोचित से सीधी उन्नति होकर सर्वसाधारण को ओदोलित चलितऔर प्रभावित करती है।वे ही लोकसाहित्य लोक शिल्प,लोकनाट्य, लोककथानक आदि नामों से पुकारी जाती है।” (आचार्य हजारी प्रसाद द्विवेदी,विचार और वितर्क, पृ. 205) आगे ‘लोकोचित’ को परिभाषित करते हुए वे लिखते हैं- “लोकोचित से तात्पर्य उस जनता के चित्त से है जो परंपरा प्रथित और बौद्धिक विवेचनापरक शास्त्रों और उन पर की गयीटीका टिप्पणियों के साहित्य से परिचित होता है”।” (आचार्य हजारी प्रसाद द्विवेदी,विचार और वितर्क, पृ 205)। डॉ.धीरेन्द्र वर्मा के अनुसार “लोक-साहित्य वह मौखिक अभिव्यक्ति है,जो भले ही किसी व्यक्ति ने गढ़ी हो,पर आज जिसे सामान्य लोक समूह अपना मानता है और जिसमें लोक की युग-युगीन वाणी-साधना समाहित रहती है,जिसमें लोक-मानस प्रतिबिम्बित रहती है।”(डॉ.धीरेन्द्र वर्मा, हिन्दी साहित्य कोश, पृ. 682)        
भारत देश यह विविधता में एकता के रूप में सारे विश्व में पहचाना जाता है। भारत में अने क जातियाँ, अनेक धर्म एवं अनेक संस्कृतियाँ मौजूद है। भारतीय संस्कृति के माध्यम से ही समाज में रहनेवाले व्यक्ति आपस में आदान-प्रदान करते हैं। मानव के विकास को संस्कृति ही बढ़ाती है, क्योंकि भारत में हिंदू धर्म की संस्कृति यद्यपि इस देश की प्रमुख संस्कृति रही है। भारतीय संस्कृति ने सभी को बड़े आदर के साथ आत्मसात करके अपने साथ ऐसाघुला मिला दिया है। हिंदू, मुस्लिम, सिख, इसाई, जैन बौध्द आदि सभी धर्मों में लोकसाहित्य प्रचुर मात्रा उपलब्ध है। लेकिन सभी धर्मों के लोक साहित्य का अध्ययन यहा संभव नहीं है इस कारण मुस्लिम धर्म के संदर्भ में लोकसाहित्य को लेकर अब प्रपत्र तैयार किया गया है।
भारतीय मुस्लिम समाज में संस्कृति की व्याप्ति बहुत बड़ी है इस कारण लोकसाहित्य का रुप भी बहुत बड़ा एवं व्यापक है। मुस्लिम धर्म में लोक साहित्य प्रचुर मात्रा में उपलब्ध है। जैसे लोक कथा, लोकगीत, लोकगाथा आदि अनेक विधाओं में लोकसाहित्य उपलब्ध है। मुस्लिम धर्म में लोकसाहित्य, लोकोक्तियां, कहावतें, मुहावरे, बालगीत, पालने के गीत, राष्ट्रगीत, सूक्तियां आदि रूपों में भी लोकसाहित्य पाया जाता है।
मुस्लिम धर्म में लोककथा का एक अलग महत्व है। जनसामान्य में लोक भाषा में प्रचलित उनकी की आस्थाओ, विश्वास परंपराओं पर आधारित आधारितकथाओ को लोककथा कहा जाता है। धर्म के अनेक मान्यताओं से परिपूर्ण अनेक लोककथाएं प्रचलित हैं। धर्म की स्थान, अलग-अलग ईद के बारे में, त्योहारों उत्सव,ऊरुस के बारे में अनेक लोककथा उपलब्ध है।जैसे परियों की लोककथाएं,शैतान की लोककथा, वीरों की लोककथा, धर्म प्रचार की लोककथा ऐसे अनेक लोककथाएं मुस्लिम धर्म में लोकसाहित्य में पायी जाती हैं। जो फुरसत के क्षणों में जनमानस का मनोरंजन भी करती है। इसलिए लोककथा के बारे में विद्वानों का कहना है कि- जिसके साथ परंपरा जुड़ी हुई है और लोकमानस तत्व जिसमें विशेष हो वह लोककथा ही कही जाएगी।
[bookmark: _GoBack]मुस्लिम लोकसाहित्य में लोककथा प्रचुर मात्रा में उपलब्ध है। जैसे बकरीद को लेकर लोककथा, रमजान ईद को लेकर लोककथा, मोहर्रम को लेकर लोककथा आदि ऐसे अनेक लोककथाओं का जिक्र किया जाएगा। जैसे क़यामत पर मुस्लिम धर्म के लोगों का विश्वास है। ‘कयामत’ का अर्थ है पुनः जीवित होना, या एकत्रित होना। अन्य शब्दों में कहा जा सकता है कि, मृत्यु के पश्चात कब्र में हिसाब से लेकर प्रलय समय तक, तथा पुनःजीवन में पदार्पण करने तक की स्थिति को ‘कयामत’ कहा जाऐगा। अनेक लोक कथाओं में कयामत के बारे में बात हुई है। कुरआन में कयामत के आनेको के नाम आए हुए हैं। कयामत का दिन बड़ा ही भयंकर होगा। वहाँ कोई भी प्रकार का रिश्ता नहीं माना जाएगा, पिता पुत्र का नहीं, स्त्री पति की नहीं, माता पुत्र का नहीं और बंधु-बंधु का नहीं रहेगा। वह केवल कर्म का ही मनुष्य का रिश्ता रहेगा। जिसका अच्छा कर्म होगा वह स्वर्ग में जायेगा।जिसके बुरे कर्म होंगे वहां नरक में जाएगा या अग्नि में जलेगा। जकात इस संकल्पना पर भी मुस्लिम धर्म में अनेक लोककथा उपलब्ध है। जकात या प्रत्येक धन-संपन्न व्यक्ति पर ढाई रुपया प्रतिशत वार्षिक दर से दान करना अनिवार्य है। यह नमाज और रोजे के समान मन शुद्धि का प्रमुख मार्ग बताया गया है। जकात यह मनुष्य में परस्पर प्रेम और त्याग की भावना को बल प्रदान करती है। इसे मुस्लिम समाज में खैर-खैरात और सदका आदि नाम से जाना जाता है। यह जकात दान गरीब, अपेक्षित, आनाथ, विधवा, मोहताज, अपाहिज आदि लोगों को दी जा सकती है। रमजान के महीने में दी जाने वाली जकात सबसे श्रेष्ठ मानी जाती है। इसपर भी अनेक लोककथाएँ उपलब्ध है। इस प्रकार मुस्लिम धर्म में ऐसी अनेक लोककथा उपलब्ध है और लोगों द्वारा आज भी मुखद,मौखिक रूप से एक पीढ़ी से दूसरी पीढ़ी तक यह लोककथाओं का सिलसिला चलता आ रहा है।
मुस्लिम धर्म में रमजान ईद को लेकर भी अनेक लोककथा और लोकगीत उपलब्ध है। मुस्लिम समाज में रमजान महीने की आखिरी तारीख समाप्त होने पर ईद का त्योहार मनाया जाता है। ईद के त्यौहार के बारे में लोककथा बतलाई जाती है- जैसे ईश्वर ने धरतीसे उधार में मिट्टी मांगकर प्रथम मानव आदम और हव्वा को निर्माण किया और उनको स्वर्ग में रखा था। लेकिन शैतान आदम और हव्वा को बहकाता है, ताकि ईश्वर के करीब शैतान हमेशा रहे वह सोचता था कि शैतान और ईश्वर के प्रेम में यह आदम जात बीच में आने वाली है। इस कारण उनको बहलाफुसलाकर उन्हें स्वर्ग में वर्जित वस्तु का सेवन करवाया परिणाम स्वरूप ईश्वर को बहुत क्रोध आया और इन दोनों को पृथ्वी के दो विपरीत जगह में भटकने के लिए छोड़ दिया। ऐसी लोककथाएं मुस्लिम समाज में आज भी प्रचलित है। जैसे मुस्लिम समाज में है लोककथाएं प्रचलित हैं वैसेही लोकगीत भी प्रचलित है। रमजान ईद, बकरीद,मोहर्रम आदि के समय लोकगीत गाए जाते हैं। जैसे- रमजान ईद के समय गाया जाने वाला गीत-
मोमिनो रमजान का माहे मुबारक आ गया।
देखो यूं इमाफिर मुसलमानों.
.....के दिल पर छा गया।
रमजान ईद के समय गाया जाने वाला दूसरा गीत
ऐ चांद, मेरा और तेरा पालनहार अल्लाह है
तू निदेश एवं उपकार का चंद्रमा है
ऐ अल्लाह इस महीने को हमारे उपर शांति, विश्वास, सुरक्षा अपनी
इच्छा एवं कृपा से आरंभ करना।
बकरीद संबंधी लोककथा मुस्लिम लोकसाहित्य में उपलब्ध है। यह त्योहार मुस्लिम समाज का अंतरराष्ट्रीय त्यौहार है। इस त्यौहार के बारे में  लोककथा यह है कि, आज से आठ सौ वर्ष पूर्व इब्राहिम अले-सलाम के स्वप्न में ईश्वर की ओर से आदेश आया था कि अपने सबसे प्रिय वस्तु को ईश्वर की राह में कुर्बान करें। उन्हें अपना पुत्र ईस्माईल-अले-सलाम ही सबसे प्रिय था। इस कारण उन्होंने अपने पुत्र की कुर्बानी के लिए तैयार हो गए। उन्होंने आंखों पर पट्टी बांधकर पुत्र पर छुरी चलाई। ईश्वर ने पुत्र के स्थान पर बकरा अवतरित किया। इस प्रकार की लोककथा आज भी मुस्लिम आज में उपलब्ध है। बकरीद पर भी अनेक लोकगीत मुस्लिम समाज में प्रचलित है।
मोहर्रम इस त्यौहार को मुस्लिम समाज बड़े हर्षोल्लास से मनाया जाता है। इस त्यौहार पर भारतीय त्यौहार का प्रभाव पड़ा है। इस त्यौहार के बारे में लोककथा यह है कि, इस्माल के आरंभ से सत्युगी समाजिक व्यवस्था की सुचारिता हजरत मोहम्मद पैगंबर साहब की युग तक खासकर बनी रही इनके मृत्यु पश्चात मुस्लिम समाज में चालीस वर्ष तक इस्लामी समाज की शासन व्यवस्था को धर्माचरणमयी बरकरार रखने में हजरत अबूबकर, हजरतउस्मान, हजरत उमर, हजरत अली आदि खलीपाओ ने अपना विशिष्ट योगदान दिया। इन चारों खलीपाओ ने अत्यंत प्रामाणिक जन कल्याणकारी शासन किया। हजरत मुहम्मद पैगंबर साहब के नवासे हजरत हुसैन को नया खलीफा बनाया। लेकिन अमीर मौलवियो  के विरोध के कारण उन्होंने खिलाफत से खुद त्यागपत्र दे दिया। अंत में अमीर मौलवियो और हजरत हुसैन के बीच में मैदाने कर्बला में युद्ध हुआ और अमीर मौलवियो ने अनेक अमानवीय अत्याचार युद्ध में किए। उसी दिन भी मुहर्रम की दसवी तिथि थी इस कारण मुहर्रम के प्रथम दस दिनों में शोक-मातम मनाया जाता है। ऐसी लोककथा  मुहर्रम के बारे में मुस्लिम समाज में प्रचलित है। इस महीने में  दसो दिन दिन-रात युवक युवतियां, बच्चे, बूढ़े,आदि शोकगीत लोकगीत के रूप में गाते हैं जैसे-         
हसन हुसेन के चांद निकले  मुहर्रम के,
प्यास लगी है पानी की, 
और खून पिलाया जाता है।
 
मुस्लिम समाज में शादी के समय,खतने के समय, नामकरण के समय ऐसे अनेकों समय में लोकगीत गाये जाते है।जैसे नामकरण के समय में गाया जाने वाला लोकगीत
बच्चे के अम्मा ने क्या-क्या जी लाई,
तनका मांगकर छल्ला मंगाई,
या मेरे अल्ला गोदी गवारी,
झुले में सोया है ताना हमारा जो जो जो
इस प्रकार के लोकगीत मुस्लिम लोग का साहित्य आज भी मौजूद है और लोग अनेक उत्सव त्योहारों पर ऐसे अनेक लोकगीत गाकर मुस्लिम लोकसाहित्य की गरिमा को अबादीत रखने का कार्य करते हैं।
इस प्रकार लोकसाहित्य में मुस्लिम धर्म के संदर्भ में लोककथा, लोकगीत, मुहावरे, लोकोक्ति, कहावतें इस तरह अनेक विधाओं के माध्यम से लोक साहित्य को लालायित किया है।

4. डॉ.धीरेन्द्र वर्मा,हिन्दी साहित्य कोश      
5. हरदेव बहारी- शब्दकोष  
________________________
शोधार्थी,हिन्दी विभाग,कर्नाटक राज्य अक्कमहादेवी महिला विश्वविध्यालय, विजयपुर.

